pythainlp/thai-wiki-dataset-v4 huggingface dataset:
เอ็ส-บาน

เอ็ส-บาน  หรือ ชตัท-บาน  เป็นระบบการขนส่งทางรางในเขตมหานครที่มีลักษณะผสมระหว่างรถไฟในเมืองและรถไฟชานเมือง พบมากในประเทศเยอรมนีและออสเตรีย ในย่านใจกลางเมือง เอ็ส-บานจะมีระยะห่างระหว่างสถานีและความถี่ของรถเทียบได้กับระบบขนส่งมวลชนเร็ว แต่เมื่อออกไปในย่านชานเมือง ระยะห่างระหว่างสถานีจะมากขึ้นเทียบได้กับรถไฟชานเมือง
สมเด็จพระสันตะปาปาปิอุสที่ 11

สมเด็จพระสันตะปาปาปิอุสที่ 11 พระนามเดิม อัมโบรโจ ดามีอาโน อาคิลเล รัตตี  เป็นประมุขศาสนจักรโรมันคาทอลิกตั้งแต่วันที่ 6 กุมภาพันธ์ ค.ศ. 1922 จนสิ้นพระชนม์ในปี ค.ศ. 1939 เป็นประมุของค์แรกของนครรัฐวาติกันตั้งแต่เป็นรัฐอิสระในวันที่ 11 กุมภาพันธ์ ค.ศ. 1929
พระองค์ออกสมณสาส์นหลายฉบับ เช่น "Quadragesimo anno" เนื่องในโอกาสครบรอบ 40 ปีที่สมเด็จพระสันตะปาปาเลโอที่ 13 ทรงออกสมณสาส์น "Rerum novarum", ที่แสดงถึงความละโมบของทุนนิยม อันตรายของสังคมนิยมและลัทธิคอมมิวนิสต์ และความยุติธรรมทางสังคม และสมณสาส์น "Quas primas" ตั้งวันฉลองพระคริสตราชาเพื่อตอบโต้คตินิยมต่อต้านศาสนจักร สมณสาส์น "Studiorum ducem" ที่ออกเมื่อวันที่ 29 มิถุนายน ค.ศ. 1923 เนื่องในโอกาสครบรอบ 6 ศตวรรษแห่งการสถาปนาบาทหลวงทอมัส อไควนัส เป็นนักบุญ
พระองค์ยังทำข้อตกลงหลายฉบับ เช่น "Reichskonkordat" กับนาซี แต่ต่อมานาซีละเมิดข้อตกลงนั้น จนต้องทรงออกสมณสาส์น "Mit brennender Sorge" ประนามการกระทำดังกล่าว ในสมณสมัยของพระองค์มีการทำสนธิสัญญาลาเตรันในปี ค.ศ. 1929 เพื่อแก้ไขความขัดแย้งกับรัฐบาลอิตาลีเกี่ยวกับสถานะของพระสันตะปาปาและศาสนจักรคาทอลิกในประเทศอิตาลี และทรงสามารถระงับการเบียดเบียนศาสนจักรและนักบวชในประเทศเม็กซิโก สเปน และสหภาพโซเวียต พระองค์ได้ประกาศตั้งนักบุญหลายองค์ เช่น ทอมัส มอร์ ปีเทอร์ กานิส แบร์นาแด็ต ซูบีรู และโจวันนี บอสโก ตลอดจนเตแรซแห่งลีซีเยอ ที่ทรงนับถือเป็นพิเศษ และได้สถาปนานักบุญอัลแบร์ตุส มาญุส เป็นนักปราชญ์แห่งคริสตจักร นอกจากนี้สมณสมัยของพระองค์ยังส่งเสริมบทบาทของฆราวาสในศาสนจักร และวิจารณ์ฮิตเลอร์และมุสโสลินี
สมเด็จพระสันตะปาปาปิอุสที่ 11 สิ้นพระชนม์เมื่อวันที่ 10 กุมภาพันธ์ ค.ศ. 1939 ณ พระราชวังพระสันตะปาปา และฝังพระศพที่มหาวิหารนักบุญเปโตร โดยระหว่างขุดเตรียมหลุมพระศพได้มีค้นพบกระดูกซึ่งเชื่อว่าเป็นของนักบุญเปโตร.
เพราะเราคู่กัน เดอะมูฟวี่

เพราะเราคู่กัน เดอะมูฟวี่  เป็นภาพยนตร์ไทยแนวโรแมนติก-คอมเมดี้-ดราม่า สร้างขึ้นจากนวนิยายชื่อเดียวกันของ จิตติณัฏฐ์ งามหนัก (นามปากกา "JittiRain") กำกับโดย วีรชิต ทองจิลา นพณัช ชัยวิมล และขนิษฐา ขวัญอยู่ ผลิตโดยจีเอ็มเอ็มทีวี และเฮ้าส์สตอรี่8 นำแสดงโดย วชิรวิชญ์ ชีวอารี และ เมธวิน โอภาสเอี่ยมขจร ถือเป็นภาพยนตร์ยาวเรื่องแรกจากจีเอ็มเอ็มทีวี ตัวภาพยนตร์เป็นการนำซีรีส์ "เพราะเราคู่กัน" และ "เพราะเรา(ยัง)คู่กัน" ที่ออกอากาศทางสถานีโทรทัศน์จีเอ็มเอ็ม 25 มาเรียบเรียงเนื้อหาและตัดต่อใหม่ทั้งหมด พร้อมทั้งถ่ายทำฉากเชื่อมต่อเพิ่มเติม และปรับเนื้อหาในตอนจบใหม่ทั้งหมดเพื่อให้มีความแตกต่างจากฉบับซีรีส์
งานสร้าง.
จากความสำเร็จของซีรีส์ "เพราะเราคู่กัน" ที่ออกอากาศใน พ.ศ. 2563 จีเอ็มเอ็มทีวี ต้องการต่อยอดความสำเร็จของซีรีส์เรื่องนี้ จึงได้นำเนื้อหาทั้ง 2 ซีซั่นมามิกซ์รวมกันให้กลายเป็นฉบับ Complete Edition พร้อมทั้งเพิ่มเรื่องราว การเชื่อมต่อเนื้อหา และเปลี่ยนจุดจบบางอย่างไม่ให้ซ้ำกับการออกอากาศทางโทรทัศน์ เพื่อให้ความสัมพันธ์ของคู่พระเอก-นายเอกนั้นออกมากลมกล่อมและสมเหตุสมผลมากที่สุด
การประชาสัมพันธ์และการออกฉาย.
ข่าวคราวการผลิตภาพยนตร์เรื่องนี้เริ่มต้นขึ้นเมื่อช่วงกลางเดือนมีนาคม พ.ศ. 2564 โดยมาจากกลุ่มแฟนคลับของซีรีส์ "เพราะเราคู่กัน" ที่ทวีตข้อความว่า "เตรียมพบกับ #คั่นกู ในรูปแบบภาพยนตร์ 22 เมษายนนี้" ถัดจากนั้นไม่กี่วันคือ 24 มีนาคม พ.ศ. 2564 จีเอ็มเอ็มทีวี ได้ปล่อยใบปิดภาพยนตร์ 1 ใบ พร้อมตัวอย่างแรกของภาพยนตร์ที่ระบุกำหนดการฉายเป็น 22 เมษายน พ.ศ. 2564 แต่แล้วการฉายภาพยนตร์ต้องถูกเลื่อนออกไปอย่างไม่มีกำหนด หลังมีการแพร่ระบาดของโรคโควิด-19 ในระลอกที่ 3 รวมถึงวชิรวิชญ์และเมธวินจัดอยู่ในกลุ่มเสี่ยงที่จะติดเชื้อเนื่องจากได้เดินทางเข้าไปร่วมกิจกรรมที่ "วิลล่า เดอ บัว" เมื่อวันที่ 4 เมษายน พ.ศ. 2564 ซึ่งต่อมาได้มีการรายงานว่ามีผู้ติดเชื้อเข้าไปยังสถานที่ดังกล่าว จีเอ็มเอ็มทีวีจึงได้เลื่อนฉายภาพยนตร์ออกไปจนกว่าสถานการณ์จะเข้าที่ เพื่อความปลอดภัยของผู้ชม แฟนคลับ และนักแสดง
วัดสุนทรสถิต

วัดสุนทรสถิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอำแพง อำเภอบ้านแพ้ว จังหวัดสมุทรสาคร มีที่ดินตั้งวัดมีเนื้อที่ 23 ไร่ 3 งาน 98 ตารางวา
วัดสุนทรสถิตตั้งเมื่อ พ.ศ. 2425 เดิมชื่อว่า วัดอำแพง สันนิษฐานว่าเป็นวัดที่สร้างขึ้นในสมัยอยุธยาตอนปลาย วัดอำแพงมีหลวงพ่อพลิกเป็นเจ้าอาวาสรูปแรก ต่อมาเปลี่ยนชื่อเป็น "วัดสุนทรสถิต" ได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 18 เมตร ยาว 40 เมตร ด้านการศึกษามีโรงเรียนพระปริยัติธรรมแผนกธรรมซึ่งเปิดสอน เมื่อ พ.ศ. 2475 และศูนย์อบรมเด็กก่อนเกณฑ์ในวัดซึ่งเปิดสอนเมื่อ พ.ศ. 2526
อาคารเสนาสนะที่สำคัญ ได้แก่ อุโบสถ กว้าง 18 เมตร ยาว 40 เมตร สร้างเมื่อ พ.ศ. 2499 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 40 เมตร หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2515 เป็นอาคารไม้ กุฏิสงฆ์ จำนวน 11 หลัง เป็นอาคารไม้ วิหาร กว้าง 6 เมตร ยาว 14 เมตร เป็นอาคารคอนกรีตเสริมเหล็ก สร้าง พ.ศ. 2519 ศาลาอเนกประสงค์ กว้าง 14 เมตร ยาว 28 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก ศาลาบำเพ็ญกุศล จำนวน 14 หลัง สร้างด้วยคอนกรีตเสริมเหล็ก ปูชนียวัตถุ ได้แก่ พระพุทธรูปปางมารวิชัยสมัยอู่ทอง จำนวน 3 องค์ เป็นพระพุทธรูปปูนปั้นประดิษฐานอยู่ในอุโบสถหลังเก่า "หลวงพ่อดำ" พระพุทธรูปปางมารวิชัย ประดิษฐานอยู่ในอุโบสถหลังใหม่ รูปหล่อหลวงปู่นิ่ม อยู่ในวิหารหน้าอุโบสถ (รูปที่ 2 และ 3) รูปหล่อหลวงพ่อเกษม (พระครูสาคร ธรรมสถิต) และรอยพระพุทธบาทจำลอง
วัดขุมแก้ว (จังหวัดปทุมธานี)

วัดขุมแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 ตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 7 ไร่ 2 งาน โฉนดที่ดินเลขที่ 2874 ปัจจุบันมีพระครูธัญรัตนากร (สุชาติ จิตฺตปญฺโญ) เป็นเจ้าอาวาส
วัดขุมแก้วสร้างเมื่อวันที่ 3 กันยายน พ.ศ. 2474 ประชาชนได้ร่วมบริจาคทรัพย์ซื้อที่ดินถวายเพื่อสร้างวัด เดิมมีชื่อว่า วัดขุมแก้วราชนุกุล ต่อมาเปลี่ยนชื่อเป็น "วัดขุมแก้ว" เมื่อ พ.ศ. 2480 ชาวบ้านยังเรียกว่า วัดคลองสิบ ตามชื่อคลองอันเป็นท้องที่ที่ตั้งวัด แต่เดิมวัดตั้งอยู่ริมถนน แต่กรมชลประทานได้เวนคืนที่ดินจึงได้ย้ายมาสร้างใหม่ในที่ปัจจุบัน วัดขุมแก้วได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2488
ถาวรวัตถุและเสนาสนะสำคัญได้แก่ อุโบสถ ศาลาการเปรียญ หอสวดมนต์ หอระฆัง วิหารหลวงพ่อพุทธโสธรจำลอง กุฏิพระสงฆ์ 8 หลัง โรงเรียนพระปริยัติธรรม ศาลาอเนกประสงค์ ศาลาบำเพ็ญกุศล และฌาปนสถาน ปูชนียวัตถุได้แก่ พระประธานในอุโบสถและหลวงพ่อพุทธโสธรจำลอง
เลขาธิการใหญ่คณะบริหารงานศูนย์กลางพรรคประชาชนปฏิวัติลาว

เลขาธิการใหญ่คณะบริหารงานศูนย์กลางพรรคประชาชนปฏิวัติลาว  คือตำแหน่งสูงสุดในพรรคประชาชนปฏิวัติลาวนับตั้งแต่การปฏิวัติพรรคปี พ.ศ. 2518 และถือเป็นผู้นำสูงสุดของประเทศทางพฤตินัย และได้รับตำแหน่งประธานประเทศเพื่อเป็นผู้นำทางนิตินัย นอกจากนี้ ตำแหน่งเลขาธิการใหญ่ฯยังเป็นประธานคณะกรรมการกลาโหมและความมั่นคงภายในสาธารณรัฐ รวมถึงเป็นผู้บัญชาการทหารสูงสุดของกองทัพประชาชนลาวโดยตำแหน่ง อีกทั้งตำแหน่งเลขาธิการยังเป็นประธานคณะกรรมการกรมการเมืองศูนย์กลางพรรค และประธานคณะกรรมการกลางบริหารงานศูนย์กลางพรรค
บริการสื่อผ่านอินเทอร์เน็ต

บริการสื่อผ่านอินเทอร์เน็ต  หรือบริการโอทีที (OTT) คือบริการสื่อที่นําเสนอโดยตรงกับผู้รับบริการผ่านทางอินเทอร์เน็ต โอทีทีข้ามแพลตฟอร์มโทรทัศน์ผ่านสายเคเบิล และโทรทัศน์ผ่านดาวเทียมประเภทของบริษัทที่ทําหน้าที่เป็นผู้ควบคุมหรือผู้จัดจําหน่ายเนื้อหาดังกล่าว นอกจากนี้ยังใช้เพื่ออธิบายโทรศัพท์มือถือที่ไม่มีผู้ให้บริการซึ่งถูกเรียกเก็บเงินข้อมูลหลีกเลี่ยงการแข่งขันผูกขาด หรือแอปพลิเคชันสําหรับโทรศัพท์ที่ส่งข้อมูลในลักษณะนี้ รวมถึงบริการโทรประเภทอื่น ๆ และแอปพลิเคชันที่อัปเดตซอฟต์แวร์
คํานี้มีความหมายใกล้เคียงกับบริการวีดิโอตามคำขอแบบบอกรับสมาชิก ที่ให้การเข้าถึงเนื้อหาภาพยนตร์และโทรทัศน์ (รวมถึงซีรีส์ที่มีอยู่ซึ่งได้มาจากผู้ผลิตรายอื่นรวมถึงเนื้อหาต้นฉบับที่ผลิตขึ้นสําหรับบริการโดยเฉพาะ)
โอทีที ยังครอบคลุมคลื่นถึง "สกินนี่" บริการโทรทัศน์ที่ให้การเข้าถึงสตรีมสดของช่องพิเศษ คล้ายกับผู้ให้บริการดาวเทียมหรือเคเบิลทีวีแบบดั้งเดิม แต่สตรีมผ่านอินเทอร์เน็ตสาธารณะแทนที่จะเป็นเครือข่ายส่วนตัวแบบปิดพร้อมอุปกรณ์ที่เป็นกรรมสิทธิ์ เช่น กล่องรับสัญญาณ
บริการสื่อผ่านอินเทอร์เน็ต โดยทั่วไปแล้วบริการที่เหนือระดับสามารถเข้าถึงได้ผ่านเว็บไซต์บนคอมพิวเตอร์ส่วนบุคคล เช่นเดียวกับผ่านแอปพลิเคชันบนอุปกรณ์มือถือ (เช่น สมาร์ทโฟนและแท็บเล็ต) เครื่องเล่นสื่อดิจิทัล (รวมถึงคอนโซลวิดีโอเกม) หรือโทรทัศน์ที่มีแพลตฟอร์มสมาร์ททีวี
เมกาโล่บ็อกซ์ เจ้าสังเวียนพันธุ์แกร่ง

เมกาโล่บ็อกซ์ เจ้าสังเวียนพันธุ์แกร่ง (; โรมาจิ: "Megaro Bokusu") เป็นซีรีส์อนิเมะโทรทัศน์ในปี พ.ศ. 2561 สร้างขึ้นเพื่อฉลองครบรอบ 50 ปีของมังงะเรื่อง "โจ สิงห์สังเวียน". ผลิตโดยสตูดิโอทีเอ็มเอสเอ็นเตอร์เทนเมนต์ และ 3xCube ซึ่งเคยเป็นผู้ผลิตอนิเมะฤดูกาลที่ 2 ของ"โจ สิงห์สังเวียน"ในปี พ.ศ. 2523 หัวหน้าการผลิตคือผู้กำกับโย โมริยามะ ร่วมกับผูเขียนบทคัตสึฮิโกะ มานาเบะ และเค็นซากุ โคจิมะ รับผิดชอบดนตรีประกอบโดยศิลปินเพลงฮิป-ฮอป Mabanua
อนิเมะออกอากาศในประเทศญี่ปุ่นระหว่างวันที่ 6 เมษายน พ.ศ. 2561 ถึง 29 มิถุนายน พ.ศ. 2561 อนิเมะฤดูกาลที่สอง ชื่อเรื่องว่า เมกาโล่บ็อกซ์ เจ้าสังเวียนพันธุ์แกร่ง 2: นอแมด ออกอากาศตั้งแต่วันที่ 4 เมษายนถึง 27 มิถุนายน พ.ศ. 2564 โดยเนื้อเรื่องเป็นเหตุการณ์ในเจ็ดปีให้หลังจากเหตุการณ์ในฤดูกาลแรก
วัดทางหลวง (จังหวัดนนทบุรี)

วัดทางหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางเขน ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่ 2 งาน
วัดทางหลวงตั้งขึ้นในสมัยอยุธยา เดิมชื่อ วัดใหม่ ต่อมากลายเป็นวัดร้างจนกระทั่งชาวบ้านได้ช่วยกันบูรณปฏิสังขรณ์ขึ้นใหม่เมื่อ พ.ศ. 2471 โดยมีพระภิกษุพิมพ์ซึ่งมาจากภาคอีสานเป็นผู้ปกครองดูแลวัด ต่อมาพระมหาจันดี ศรีพลัง จากวัดสระเกศราชวรมหาวิหาร ได้รับการแต่งตั้งเป็นเจ้าอาวาสเมื่อ พ.ศ. 2475 และได้ดำเนินการเปลี่ยนชื่อวัดเป็น "วัดทางหลวง" เมื่อ พ.ศ. 2478 โดยนำชื่อมาจากทางหลวงแผ่นดินสายกรุงเทพฯ–นนทบุรีที่ติดกับวัดและเป็นทางหลวงสายแรกของจังหวัดนนทบุรี วัดทางหลวงได้รับพระราชทานวิสุงคามสีมาครั้งแรกเมื่อวันที่ 14 สิงหาคม พ.ศ. 2485 ต่อมาเมื่ออุโบสถทรุดโทรมลง พระครูสังฆรักษ์ไผ่ เจ้าอาวาส ได้ร่วมกับพระสงฆ์และชาวบ้านสร้างอุโบสถขึ้นใหม่เมื่อ พ.ศ. 2527 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 เขตวิสุงคามสีมากว้าง 20 เมตร ยาว 40 เมตร 
อาคารเสนาสนะได้แก่ อุโบสถ เป็นอาคารคอนกรีตเสริมเหล็ก กว้าง 15 เมตร ยาว 28 เมตร สร้างเมื่อ พ.ศ. 2527 ภายในพระประธานประจำอุโบสถปางมารวิชัย ขนาดหน้าตักกว้าง 29 นิ้ว สูง 45 นิ้ว สร้างเมื่อ พ.ศ. 2527 ศาลาการเปรียญ เป็นอาคารคอนกรีตเสริมเหล็กทรงไทย 2 ชั้น กว้าง 22 เมตร ยาว 40 เมตร สร้างเมื่อ พ.ศ. 2522 ภายในเป็นที่ประดิษฐานพระประธานประจำศาลาการเปรียญปางมารวิชัย ขนาดหน้าตักกว้าง 24 นิ้ว สูง 36 นิ้ว สร้างเมื่อ พ.ศ. 2522 หอสวดมนต์ เป็นอาคารไม้ กว้าง 12 เมตร ยาว 22 เมตร สร้างเมื่อ พ.ศ. 2512 กุฏิสงฆ์ จำนวน 1 หลัง เป็นอาคารครึ่งตึกครึ่งไม้ล้อมรอบหอสวดมนต์ วิหาร เป็นอาคารคอนกรีตเสริมเหล็ก กว้าง 18 เมตร ยาว 22 เมตร สร้างเมื่อ พ.ศ. 2532 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก ฌาปนสถาน 1 หลัง และหอระฆัง 1 หลัง
วิว

วิว  เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อส่งผ่านสัญญาณต่อเนื่องทางอินเทอร์เน็ตแบบฟรีและสมัครสมาชิกบริการของฮ่องกง ให้บริการโดยบริษัท วิว อินเตอร์เนชั่นแนล จำกัด ซึ่งเป็นบริษัทในกลุ่ม PCCW Viu วิวนําเสนอเนื้อหาในประเภทต่าง ๆ จากผู้ให้บริการเนื้อหาชั้นนําของเอเชียพร้อมคําบรรยายภาษาท้องถิ่น รวมถึงซีรีส์การผลิตดั้งเดิม
วิวสามารถเข้าถึงได้ ผ่านแอปพลิเคชันในแอปสโตร์ และ กูเกิล เพลย์ หรือผ่านเว็บไซต์ www.viu.com สมาชิกฟรีหรือพรีเมียมที่ลงทะเบียนสามารถดาวน์โหลดวิดีโอและดูแบบออฟไลน์บนอุปกรณ์มือถือเช่นสมาร์ทโฟนและแท็บเล็ต รวมถึงบันทึกความคืบหน้าการดูโปรแกรมบุ๊กมาร์ก และรับการแจ้งเตือนในตอนใหม่
ในปัจจุบันวิวมีให้บริการใน 17 ประเทศทั่วเอเชีย แอฟริกา และตะวันออกกลาง ได้แก่ ฮ่องกง, ไทย, อินเดีย, สิงคโปร์, มาเลเซีย, ฟิลิปปินส์, สหรัฐอาหรับเอมิเรตส์, บาห์เรน, อียิปต์, อินโดนีเซีย, จอร์แดน, คูเวต, โอมาน, กาตาร์, ซาอุดีอาระเบีย, เมียนมา และแอฟริกาใต้ ตั้งแต่เดือนมิถุนายน พ.ศ. 2563 มีผู้ใช้งานมากกว่า 36 ล้านคนต่อเดือน
วัดป่ามณีกาญจน์

วัดป่ามณีกาญจน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี
ในเดือนธันวาคม พ.ศ. 2545 เมื่อคราวเตรียมงานฉลองเจดีย์พิพิธภัณฑ์หลวงปู่เสาร์ กนฺตสีโล ณ วัดดอนธาตุ จังหวัดอุบลราชธานี พระอาจารย์สาคร ธมฺมาวุโธ ได้รับมอบหมายให้ติดต่อประสานงานกับหน่วยงานและพระเถรานุเถระต่าง ๆ ในการนี้พระอาจารย์สาครต้องเดินทางระหว่างจังหวัดกาญจนบุรีกับจังหวัดอุบลราชธานีบ่อยครั้ง อีกทั้งยังต้องประสานงานกับหน่วยงานในกรุงเทพมหานครอีกด้วย ท่านเห็นว่าสถานที่พักสังกัดธรรมยุติกนิกายยังไม่เพียงพอกับจำนวนภิกษุสามเณรที่มีความจำเป็นต้องพักแรม รับการรักษาพยาบาล หรือปฏิบัติกิจนิมนต์ ท่านจึงปรารภเรื่องนี้กับหมู่ศิษย์ เมื่อลูกศิษย์คนหนึ่งทราบความประสงค์ก็ได้ปรึกษากับกลุ่มญาติซึ่งมีที่ดินจำนวน 9 ไร่เศษอยู่ที่ตำบลศาลากลาง และมีความเห็นพ้องกันว่าให้ถวายที่ดินนี้เพื่อสร้างวัด โดยได้เริ่มก่อสร้างเมื่อวันที่ 27 พฤศจิกายน พ.ศ. 2546 ต่อมาเมื่อ พ.ศ. 2548 ประมิตร วังพัฒนมงคล และคณะศิษย์ มีจิตศรัทธาซื้อที่ดินถวายเพิ่มอีกจำนวน 10 ไร่ 2 งาน 25 ตารางวา และภายหลังยังมีผู้มีจิตศรัทธาจำนวนมากร่วมกันซื้อที่ดินถวายวัดเพิ่มเติม
สำนักงานพระพุทธศาสนาแห่งชาติประกาศตั้งเป็นวัดนี้ในชื่อว่า "วัดป่ามณีกาญจน์" เมื่อวันที่ 20 เมษายน พ.ศ. 2550 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 วัดป่ามณีกาญจน์เป็นวัดปฏิบัติสายหลวงปู่เสาร์ กนฺตสีโล, หลวงปู่มั่น ภูริทตฺโต และหลวงปู่ฝั้น อาจาโร มีการจัดปฏิบัติธรรม เจริญจิตภาวนา และจัดโครงการเกี่ยวเนื่องมากมาย มีโครงการอุปสมบทและบรรพชา บวชเป็นผ้าขาว บวชชีพราหมณ์ และบวชเนกขัมมะเป็นอาทิ 
พื้นที่ตั้งวัดเป็นที่ราบลุ่ม ภายในบริเวณวัดปลูกต้นไม้ทั้งไม้ดอกและไม้ยืนต้น มีความร่มรื่น เจ้าอาวาสรูปปัจจุบันคือพระอาจารย์อำนวย จิตฺตสํวโร ซึ่งได้รับพระราชทานสมณศักดิ์เป็นพระครูภาวนาวราทรเมื่อวันที่ 7 มกราคม พ.ศ. 2559
ทรงกลด ทิพย์รัตน์

พลตรี ทรงกลด ทิพย์รัตน์ เป็นอดีตประธานอนุกรรมาธิการศึกษาการขุดคลองไทย อดีตสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคพลังชาติไทย อดีตคณะทำงานปฏิรูปประเทศและร้องทุกข์ คสช. เขาเป็นผู้เสนอนโยบายในการขุดคลองไทยเพื่อความแข็งแกร่งทางเศรษฐกิจ โดยได้รับการสนับสนุนส่วนใหญ่จากสมาคมและประชาชนในพื้นที่ภาคใต้ อย่างไรก็ตาม เขาถูกคัดค้านแนวคิดในการเปิดบ่อนเสรี ซึ่งเขาเองก็พร้อมที่จะปฏิบัติตาม
ประวัติ.
ทรงกลด ทิพย์รัตน์ เกิดเมื่อวันที่ 24 มกราคม พ.ศ. 2498 สำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทจากคณะรัฐศาสตร์ มหาวิทยาลัยรามคำแหง เขาเคยรับราชการเป็นนายทหารพระธรรมนูญ กองพลทหารราบที่ 9 และหัวหน้าเตรียมการโรงเรียนนายทหารพระธรรมนูญ รวมถึงเคยทำงานในคณะทำงานด้านการปฏิรูปประเทศเป็นระยะเวลา 4 ปี ส่วนบทบาทด้านการเมือง เขาได้รับเลือกให้เป็นหัวหน้าพรรคพลังชาติไทย และมีแนวคิดในการสร้างรายได้แก่ประเทศ ควบคู่กับ 5 นโยบาย ได้แก่ การขุดคลองไทย, สถานบันเทิงครบวงจร, เกษตรอินทรีย์ในประเทศ, ปรับปรุงการท่องเที่ยว รวมถึงศูนย์กลางการเงินของโลก
พ.ศ. 2563 ทรงกลด และมงคลกิตติ์ สุขสินธารานนท์ สมาชิกสภาผู้แทนราษฎรบัญชีรายชื่อพรรคไทยศรีวิไลย์ ได้เดินทางลงพื้นที่ 5 จังหวัดภาคใต้ เพื่อรับฟังความเห็นจากประชาชนในการขุดคลองไทย โดยผู้คนในพื้นที่ส่วนใหญ่เห็นด้วยในการขุดคลอง และเปิดโอกาสให้บางคนที่ยังมีข้อสงสัยได้สอบถาม
ทรงกลด ยื่นหนังสือลาออกจากสมาชิกสภาผู้แทนราษฎร เมื่อวันที่ 25 ตุลาคม พ.ศ. 2564 และเขาถึงแก่อนิจกรรมในวันเดียวกัน ด้วยโรคมะเร็ง
ชีวิตส่วนตัว.
ทรงกลด ทิพย์รัตน์ มีแนวคิดส่วนตนในการให้เกียรติหัวหน้าพรรคการเมืองทุกพรรค และเขามีภรรยาคือบุญญาพร นาตะธนภัทร
วัดธรรมประสิทธิ์ (จังหวัดสมุทรสงคราม)

วัดธรรมประสิทธิ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองโคน อำเภอเมืองสมุทรสงคราม จังหวัดสมุทรสงคราม มีเนื้อที่รวมประมาณ 32 ไร่ 2 งาน 90 ตารางวา
ประวัติ.
วัดธรรมประสิทธิ์ เดิมมีชื่อ วัดคลองช่อง เดิมเป็นสำนักสงฆ์ หลวงตาเปลี่ยน ลำภาได้เดินทางมาหาญาติและลูกหลานที่บ้านคลองช่อง ได้จำพรรษาอยู่ที่กุฏิของที่พักสงฆ์นี้หลายพรรษา ซึ่งมีกุฏิอยู่เพียงหลังเดียวเท่านั้น ต่อมานายไปล่และนางจับ สังขริ่ม ได้ถวายที่ดินประมาณ 1 ไร่เศษ เพื่อสร้างวัด เมื่อหลวงตาเปลี่ยน ลำภา มรณภาพ ไม่นาน พระมหาพรหม สว่างแจ้ง ได้นำคณะพระภิกษุจากวัดเขาวัง (วัดมหาสมณารามราชวรวิหาร) จังหวัดเพชรบุรี มาพำนักที่สำนักสงฆ์นี้และได้ส่งพระปลัดอู๊ด เสื่อมผิว มาปกครอง ต่อมามีชาวบ้านบริจาคที่ดิน สร้างกุฏิ สร้างอุโบสถ และศาลาท่าน้ำ 2 หลัง และสิ่งก่อสร้างต่าง ๆ ในวัด
วัดมีอุโบสถหลังแรกเมื่อวันที่ 1 สิงหาคม พ.ศ. 2487 ได้รับพระราชทานวิสุงคามสีมาและฝังลูกนิมิตผูกพัทธสีมาเมื่อวันที่ 2 มกราคม พ.ศ. 2491 ภายหลังเปลี่ยนชื่อเป็น "วัดธรรมประสิทธิ์" ต่อมาเมื่อ พ.ศ. 2514 วัดได้ย้ายที่ตั้งวัดมาอยู่ในที่ปัจจุบัน เนื่องจากที่เดิมอยู่บริเวณปลายคลองช่อง ซึ่งห่างไกลจากชุมชน โดยนายประสิทธิ์ อุไรรัตน์ ผู้ว่าราชการจังหวัดได้เป็นผู้ริเริ่ม ได้ซื้อที่ดินเพื่อสร้างวัด และชาวบ้านได้ร่วมกันบริจาคที่ดินสร้างวัดอีกส่วนหนึ่ง สำนักงานพระพุทธศาสนาจังหวัดสมุทรสงครามประกาศตั้งเป็นวัดเมื่อ พ.ศ. 2414 และได้รับพระราชทานวิสุงคามสีมาครั้งหลังเมื่อ พ.ศ. 2522
อุโบสถและปูชนียวัตถุ.
อุโบสถหลังเก่าซึ่งเป็นอาคารไม้ชั้นเดียว มีสภาพชำรุดทรุดโทรม เนื่องจากประสบอัคคีภัย เมื่อวันที่ 5 กันยายน พ.ศ. 2558 จึงได้ดำเนินการสร้างอุโบสถหลังใหม่ขึ้นตามแบบของพระอุโบสถวัดพระราม 9 กาญจนาภิเษก
ปูชนียวัตถุ ได้แก่ "หลวงพ่อวัดคลองช่อง" เป็นพระพุทธรูปหล่อด้วยทองเหลือง จีวรยกดอก ปางมารวิชัย พระประธานประจำศาลาการเปรียญเป็นพระพุทธรูปปูนปั้น ปางมารวิชัย และพระประธานในอุโบสถหลังเก่า หล่อด้วยทองเหลือง ปางสมาธิ พร้อมด้วยอัครสาวกทั้งสอง
คมชัดลึก อวอร์ด ครั้งที่ 17

คมชัดลึก อวอร์ด ครั้งที่ 17 เป็นงานประกาศรางวัลคมชัดลึก อวอร์ด ในครั้งที่ 17 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2563 พิธีการมอบรางวัลมีขึ้นในวันที่ 30 มีนาคม พ.ศ. 2564 ณ หอประชุมใหญ่ ศูนย์วัฒนธรรมแห่งประเทศไทย
รางวัล.
สาขาเพลงไทยสากล.
- “Varis” วริศ คงสุวรรณ อัลบั้ม will u? สังกัด What The Duck
- “Ford trio” อัลบั้ม Ford Trio สังกัด อิสระ
- “Faustus” อัลบั้ม A collection of tonal and aural movements constituting a creation of which persons can derive pleasure and amusement  สังกัด อิสระ
- “Torrayot” อัลบั้ม Facing Death By Now สังกัด อิสระ
- “Bowkylion” พิชญ์สินี วีระสุทธิมาศ อัลบั้ม Lionheart สังกัด What The Duck
- “อุ๊บอิ๊บ” พชรมน นภัสธนาเกียรติ  อัลบั้ม Oopiib sings impression 2 นักร้องอิสระร่วมกับ Impression Sound Studio
- “Bowkylion” พิชญ์สินี วีระสุทธิมาศ อัลบั้ม Lionheart สังกัด What The Duck
- “อิงค์” วรันธร เปานิล เพลง อยากเริ่มต้นใหม่กับคนเดิม, ลบไม่ได้ช่วยให้ลืม สังกัด Boxx Music
- “Tape” เทป ดวงพร กาญจสถิต เพลง อาจจะดีแล้ว, พูดออกไป สังกัด Spicydisc
- “ว่าน วันวาน” รัชยาวีร์ วีระสุทธิมาศ เพลง เท่านี้ที่อยากฟัง, กรรไกร สังกัด LOVEiS Entertainment
- “Varis”  วริศ คงสุวรรณ อัลบั้ม will u? สังกัด What The Duck
- “J montonn” มณฑล จิรา อัลบั้ม ด้วยความเคารพ สังกัด universal music thailand
- “Wanyai” โอฬาร ชูใจ เพลง เจ็บจนพอ, เงา สังกัด HolyFox
- “เขียนไขและวานิช” สาโรจน์ ยอดยิ่ง อัลบั้ม เดินทางไกล สังกัด อิสระ
- “Torrayot” ยศทร บุญญธนาภิวัฒน์ อัลบั้ม Facing Death By Now สังกัด อิสระ
- The darkest romance  อัลบั้ม- Words สังกัด Gene Lab
- Abstraction XL  อัลบั้ม - Contemplation of death: มรณานุสติ : ระลึกถึงความตายอันจะต้องมีมาถึงตนเป็นธรรมดา พิจารณาที่จะให้เกิดความไม่ประมาท" สังกัด Panda Records
- Srirajah rockeres  อัลบั้ม - พร (WS) สังกัด Hualampong Riddim
- TaitosmitH  อัลบั้ม - ไททศมิตร สังกัด gene lab
- Summer dress  อัลบั้ม - Ui สังกัด Panda Records
- The darkest romance  อัลบั้ม - Words สังกัด Gene Lab
- Summer dress  อัลบั้ม - Ui สังกัด Panda Records
- Abstraction XL  อัลบั้ม - Contemplation of death: มรณานุสติ : ระลึกถึงความตายอันจะต้องมีมาถึงตนเป็นธรรมดา พิจารณาที่จะให้เกิดความไม่ประมาท" สังกัด Panda Records
- TaitosmitH  อัลบั้ม - ไททศมิตร สังกัด - Gene Lab
- CRESCENDO  อัลบั้ม - Holidays on Pluto สังกัด LOVEiS
- ความรับผิดชอบ ศิลปิน The darkest romance อัลบั้ม - Words สังกัด Gene Lab
- Hello Mama ศิลปิน TaitosmitH สังกัด Gene Lab
- Circle ศิลปิน Grace moon สังกัด อิสระ
- พลูโต ศิลปิน Crescendo สังกัด LOVEiS
- แสงเดียว ศิลปิน Wanyai สังกัด HolyFox
โคโนซุ

โคโนซุ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2021 นครแห่งนี้มีประชากรประมาณ 117,995 คน 50,801 ครัวเรือน ความหนาแน่นประชากร 1,700 คนต่อตารางกิโลเมตร พื้นที่ทั้งหมด 
ภูมิศาสตร์.
โคโนซุตั้งอยู่ในจังหวัดไซตามะทางตอนกลางค่อนไปทางตะวันออก อยู่บนตอนกลางของแม่น้ำอารากาวะ ซึ่งไหลผ่านทางทิศตะวันตกของเมือง ในขณะที่แม่น้ำโมโตอาระไหลจากทางตะวันออกเฉียงใต้ไปยังพื้นที่ทางตอนกลางของเมือง
ภูมิอากาศ.
โคโนซุมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคโนซุคือ 14.6 °C ปริมาณน้ำฝนเฉลี่ยต่อปีอยู่ที่ 1335 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.6 °C
สถิติประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโคโนซุได้ลดลงเล็กน้อยในช่วง 30 ปีที่ผ่านมา
การปกครอง.
โคโนซุมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 26 คน นครโคโนซุเป็นเขตเลือกตั้งที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 6 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
การผลิตพลาสติกและชิ้นส่วนอิเล็กทรอนิกส์เป็นอุตสาหกรรมที่ใหญ่ที่สุดในโคโนซุ นอกจากนี้ยังนิยมทำสวนดอกไม้และปลูกข้าว และโคโนซุยังเป็นศูนย์กลางหลักของการผลิตตุ๊กตาแบบดั้งเดิมที่ใช้ในเทศกาลฮินะมัตสึริ อีกทั้งเมืองนี้ยังเติบโตเพิ่มขึ้นเรื่อย ๆ จนกลายเป็นชานเมืองของมหานครโตเกียว
การศึกษา.
โคโนซุมีโรงเรียนที่สังกัดเทศบาลนคร ได้แก่ โรงเรียนประถม 19 แห่ง และโรงเรียนมัธยมต้น 8 แห่ง และมีโรงเรียนมัธยมปลายของรัฐ 3 แห่งที่ดำเนินการโดยคณะกรรมการการศึกษาจังหวัดไซตามะ นอกจากนี้ ทางจังหวัดยังเปิดดำเนินการโรงเรียนการศึกษาพิเศษสำหรับผู้พิการอีก 1 แห่ง
ก่อนหน้านี้ เมืองนี้เป็นที่ตั้งโรงเรียนของชาวบราซิลในญี่ปุ่น ชื่อ Centro Educacional Canarinho
สถานที่ที่น่าสนใจในท้องถิ่น.
โคโนซุได้รับฉายาว่า "เมืองตุ๊กตา" มาจากการที่มีโรงงาน "ฮินะนิงเงียว" (ตุ๊กตาญี่ปุ่นชนิดหนึ่ง) หลายแห่ง โคโนซุเรียกได้อีกอย่างว่า "เมืองดอกไม้" โดยมีตลาดดอกไม้หลายแห่ง และดอกไม้จำนวนมากที่ซื้อขายกันในโตเกียวและทั่วทั้งภูมิภาคคันโตก็ปลูกในโคโนซุ
โรงพยาบาลเซนต์ทอมาซิส

โรงพยาบาลเซนต์ทอมาซิส  เป็นโรงพยาบาลสอนสังกัดเอ็นเอสเอช ตั้งอยู่ในลอนดอนกลาง และเป็นหนึ่งในสถาบันของคิงส์เฮลธ์พาร์ทเนอส์ บริหารงานโดยทรัสต์มูลนิธิเอ็นเอสเอชกายส์และเซนต์ทอมาซิสควบคู่ไปกับโรงพยาบาลกาย, โรงพยาบาลคิงส์คอลเลจ, โรงพยาบาลมหาวิทยาลัยลุยส์แฮม และ โรงพยาบาลควีนเอลิซาเบธ รวมถึงเป็นโรงพยาบาลสอนของวิทยาลัยแพทยศาสตรศึกษา คิงค์คอลเลจลอนดอน
โรงพยาบาลเปิดให้บริการโดยไม่คิดค่าใช้จ่ายแก่ผู้จากไร้ตั้งแต่ราวคริสต์ศตวรรษที่ 12 โดยใช้เงินบริหารจากเงินบริจาค โรงพยาบาลเซนต์ทอมาซิสเป็นหนึ่งในโรงพยาบาลที่มีชื่อเสียงที่สุดของอังกฤษ และมีความสัมพันธ์กับบุคคลสำคัญในแวดวงสาธารณสุขและการแพทย์ เช่ย เซอร์แอสท์ลี คูเปอร์, วิลเลียม เชเซลเดิน, ฟลอเรนซ์ ไนติงเกล, ลินดา ริเชิร์ดส์, เอ็ดมันด์ มังกอเมอรี, อักเนส เอลิซาเบธ โจนส์ และ เซอร์ฮารอลด์ ริดเลย์ นอกจากนี้โรงพยาบาลยังเป็นหนึ่งในสถานที่แลนด์มาร์กของลอนดอนด้วยที่ตั้งริมแม่น้ำเทมส์ตรงข้ามกันกับพระราชวังเวสต์มินสเตอร์
ล็อกฮอไรซอน

ล็อกฮอไรซอน (; โรมาจิ: "Rogu Horaizun") เป็นซีรีส์นวนิยายญี่ปุ่น เขียนโดยมามาเระ โทโนะ และวาดภาพประกอบโดยคาซูฮิโระ ฮาระ เริ่มเผยแพร่ออนไลน์ในปี พ.ศ. 2553 ทางเว็บไซต์นิยายออนไลน์เขียนโดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ Enterbrain ตีพิมพ์เป็นไลต์โนเวลตั้งแต่ปี พ.ศ. 2554 เป็นเรื่องราวเกี่ยวกับนักกลยุทธ์ชิโรเอะและผู้เล่นคนอื่น ๆ ในเกมออนไลน์แบบเล่นตามบทบาทชื่อ "Elder Tale" หลังจากที่พบว่าพวกตนติดอยู่ในโลกของเกมหลังการอัปเดตเกม 
นิยายได้รับการดัดแปลงเป็นมังงะสี่เรื่อง หนึ่งเรื่องอิงตามเนื้อเรื่องหลัก อีกสามเรื่องมีเนื้อเรื่องเกี่ยวกับเรื่องรอบตัวของตัวละครในซีรีส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Satelight ออกอากาศทางช่อง NHK E ระหว่างวันที่ 5 ตุลาคม พ.ศ. 2556 ถึง 22 มีนาคม พ.ศ. 2557 ฤดูกาลที่สองผลิตโดยสตูดิโอดีน ออกอากาศระหว่างวันที่ 4 ตุลาคม พ.ศ. 2557 ถึง 28 มีนาคม พ.ศ. 2558 ฤดูกาลที่สามผลิตโดย Studio Deen ออกอากาศระหว่างวันที่ 13 มกราคม พ.ศ. 2564 ถึง 31 มีนาคม พ.ศ. 2564
เรื่องย่อ.
นักเล่นเกมชาวญี่ปุ่นสามหมื่นหมื่นคนที่เข้าสู่ระบบในขณะที่อัปเดต จู่ๆ ก็พบว่าตัวเองถูกพาเข้าสู่โลกของเกมเสมือนจริงและสวมอวาตาร์ในเกม ท่ามกลางกิจกรรมดังกล่าว เกมเมอร์ที่เข้าสังคมได้ชื่อ ชิโระเอะพร้อมด้วยเพื่อน ๆ ของเขา นะโอะซึกุ และอะกะซึกิ ตัดสินใจร่วมมือกันเพื่อที่พวกเขาจะได้เผชิญหน้ากับโลกนี้ ซึ่งน่าเสียดายที่ตอนนี้กลายเป็นความจริงแล้ว พร้อมกับความท้าทายและอุปสรรคข้างหน้า พวกเขา
ตัวละครหลัก.
ชิโระเอะ (シロエ/Shiroe) / ชิโระกะเนะ เคอิ (城鐘恵/Shirogane Kei)
ฮะเซะกะวะ นะโอะซึกุ (葉瀬川直継/Hasegawa Naotsugu)
อะกะซึกิ (アカツキ/Akatsuki) / ฮะเนคุระ ชิซึกะ (羽倉静/Hanekura Shizuka)
เนียนตะ (にゃん/Nyanta)
โฮะซะกิ โทะยะ (鵬咲十夜/Housaki Touya)
โฮะซะกิ มิโนะริ (鵬咲実里/Housaki Minori)
ชาวสลาฟตะวันออก

ชาวสลาฟตะวันออก  เป็นกลุ่มชาติพันธุ์ชาวสลาฟที่พูดภาษาในกลุ่มภาษาสลาวิกตะวันออก ประชากรส่วนใหญ่ในกลุ่มนี้ตั้งถิ่นฐานอยู่ในบริเวณที่เคยเป็นดินแดนของจักรวรรดิเคียฟรุสเมื่อสมัยกลาง ซึ่งต่อมาแตกกลุ่มออกเป็นชาวเบลารุส ชาวรัสเซีย ชาวรูซึน และชาวยูเครนเมื่อถึงคริสต์ศตวรรษที่ 17
วัดห้วยพลู (จังหวัดนครปฐม)

วัดห้วยพลู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครชัยศรี ในตำบลห้วยพลู อำเภอนครชัยศรี จังหวัดนครปฐม บริเวณวัดอยู่ติดกับตลาดห้วยพลู บริเวณหน้าวัดมีท่าน้ำให้อาหารปลา
วัดห้วยพลูเป็นวัดที่สร้างในสมัยอยุธยาโดยสันนิษฐานจากโบราณวัตถุ อุโบสถมีหลังคาทรงโรง หลังโบสถ์ไม่มีประตู หน้าบันประดับด้วยถ้วยชามกระเบื้องเคลือบ กำแพงเตี้ยประมาณ 1 เมตร มีซุ้มประตูทั้ง 4 ด้าน ภายในประดิษฐานพระพุทธรูปปูนปั้นสมัยอยุธยา จำนวน 14 องค์ มณฑปประดิษฐานรอยพระพุทธบาท มีลักษณะเป็น 4 มุข เครื่องยอดเป็นแบบปราสาททรงมงกุฎ บุแผ่นทองแดง ย่อมุมไม้สิบสอง หุ้มด้วยทองแดงมีบันไดช่องทางขึ้นไปยังมณฑปทั้ง 4 ด้าน ฐานมณฑปเป็นอุโมงค์มีช่องทางเข้าก่อสร้างเมื่อประมาณ พ.ศ. 2460 แต่เดิมหน้าบันมีลวดลายแบบจีนทั้งหมด วิหารไม่ปรากฏหลักฐานว่าสร้างขึ้นเมื่อใดจากแต่สร้างมาก่อนมณฑป หอไตรเป็นอาคาร 2 ชั้น ขนาดใหญ่ก่ออิฐถือปูน ศาลาการเปรียญมีรูปทรงที่พบได้โดยทั่วไป ภายในวัดยังมีเรือสำเภาโบราณที่คาดว่าน่าจะสร้างขึ้นในสมัยอยุธยาตอนปลาย
อย่างไรก็ดีกรมการศาสนาระบุว่าวัดห้วยพลูตั้งวัดเมื่อ พ.ศ. 2329 ได้รับพระราชทานวิสุงคามสีมาเมื่อ พ.ศ. 2334
กลุ่มภาษาสลาฟตะวันออก

กลุ่มภาษาสลาฟตะวันออก เป็นกลุ่มภาษาย่อยกลุ่มหนึ่งในสามกลุ่มของกลุ่มภาษาสลาฟ ซึ่งประกอบด้วยภาษาของประชากรที่ตั้งถิ่นฐานในยุโรปตะวันออก เอเชียเหนือ และคอเคซัส กลุ่มภาษาสลาฟตะวันออกเป็นกลุ่มภาษาย่อยที่มีจำนวนประชากรที่พูดภาษาในกลุ่มนี้มากที่สุดในทั้งสามกลุ่มย่อยของกลุ่มภาษาสลาฟ ภาษาที่อยู่ในกลุ่มนี้ ได้แก่ ภาษาเบลารุส ภาษารัสเซีย ภาษายูเครน ภาษารูซึน
เอ็มเจ

คิม มย็อง-จุน (อักษรโรมัน: Kim Myung-jun; ; เกิด 5 มีนาคม ค.ศ. 1994) เป็นที่รู้จักในวงการด้วยชื่อ เอ็มเจ  เป็นนักร้อง นักแสดง นายแบบชาวเกาหลีใต้ ภายใต้สังกัดแฟนตาจิโอ เขาเดบิวต์ในปี 2016 ในฐานะนักร้องหลักของอัสโตร บอยแบนด์เกาหลีใต้ ในเดือนสิงหาคมปี 2020 เขาเดบิวต์ในฐานะหนึ่งในห้าสมาชิกของวงไอดอลชื่อ Super Five ผ่านรายการเรียลลิตี้ "Favorite Entertainment" ของช่อง MBC
ชินเซคามัตเตะจัง

ชินเซคามัตเตะจัง  เป็นวงดนตรีร็อกชาวญี่ปุ่นจากเมืองชิบะ ก่อตั้งขึ้นในปี 2007 สมาชิกวงในปัจจุบันประกอบด้วย โนโกะ (ร้องนำ กีตาร์ คีย์บอร์ด โปรแกรมมิง และแต่งเพลง), โมโนะ (หัวหน้าวง คีย์บอร์ด โปรแกรมมิง และแทมบูรีน), และมิซาโกะ (กลอง) พวกเขาอธิบายตัวเองว่าเป็น "วงดนตรีป็อปร็อกอินเทอร์เน็ต" ซึ่งสะท้อนถึงการผสมผสานระหว่างทำนองแนวป็อปกับเสียงเปียโน รวมทั้งเนื้อร้องที่มีความมืดมน และความรู้สึกแบบพังก์ร็อก วงนี้มีฐานแฟนเพลงที่เติบโตขึ้นจากการไลฟ์สตรีมมิงทั้งระหว่างการแสดงสดและระหว่างดำเนินชีวิตประจำวัน
จินจิน

พัก จิน-อู (เกิด 15 มีนาคม ค.ศ. 1996) หรือชื่อในการแสดงว่า จินจิน  เป็นแร็ปเปอร์ นักร้อง นักเต้น นักแต่งเพลง นายแบบชาวเกาหลีใต้ เขาเปิดตัวในฐานะหัวหน้าวงอัสโตร บอยแบนด์เกาหลีใต้ เมื่อวันที่ 23 กุมภาพันธ์ 2016 ภายใต้สังกัดแฟนตาจิโอ
ภาษารูซึน

ภาษารูซึน  หรือในคำเก่า ภาษารุสนัก  เป็นวิธภาษาหนึ่งในกลุ่มภาษาสลาฟตะวันออก พูดโดยประชากรชาวรูซึนที่ตั้งถิ่นฐานในยุโรปตะวันออก
มีการถกเถียงกันอยู่หลายครั้งว่าภาษารูซึนมีสถานะเป็นภาษาหนึ่ง หรือเป็นเพียงแค่ภาษาถิ่นเท่านั้น โดยนักภาษาศาสตร์ชาวเช็ก สโลวัก ฮังการี (รวมถึงอเมริกัน โปแลนด์ และเซอร์เบียบางส่วน) ถือว่าภาษารูซึนเป็นภาษาเอกเทศภาษาหนึ่ง ส่วนนักวิชาการบางส่วน (โดยเฉพาะชาวยูเครน รวมถึงโปแลนด์ เซอร์เบีย และโรมาเนีย) ถือว่าภาษารูซึนเป็นเพียงภาษาถิ่นตะวันตกเฉียงใต้ของภาษายูเครน
ร็อกกี

พัก มิน-ฮย็อก (อักษรโรมัน: Park Min-hyuk; ; เกิด 25 กุมภาพันธ์ ค.ศ. 1999) รู้จักกันในชื่อ ร็อกกี (อักษรโรมัน: Rocky) เป็นแร็ปเปอร์ นักร้อง นักเต้น นักแต่งเพลง นายแบบ นักแสดงชาวเกาหลีใต้ สังกัด แฟนตาจิโอ อดีตสมาชิกของอัสโตร บอยแบนด์เกาหลีใต้
ชีวิตในวัยเด็ก.
ร็อกกีเกิดเมื่อวันที่ 25 กุมภาพันธ์ 1999 ในเมืองชินจู จังหวัดคย็องซังใต้ ประเทศเกาหลีใต้ เขาเข้าเรียนและจบการศึกษาจากโรงเรียนพหุศิลป์ฮันลิมภาควิชาดนตรี
ผลงานเพลง.
เครดิตการแต่งเพลง.
เครดิตทั้งหมดอยู่ภายใต้สมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
กลุ่มภาษาบอลต์-สลาฟ

กลุ่มภาษาบอลต์-สลาฟ  เป็นสาขาหนึ่งของตระกูลภาษาอินโด-ยูโรเปียน เดิมประกอบด้วยเพียงกลุ่มภาษาบอลต์และกลุ่มภาษาสลาฟ โดยภาษาต่าง ๆ ในทั้งสองกลุ่มมีลักษณะหลายอย่างที่เหมือนกัน ซึ่งไม่พบในกลุ่มภาษาอื่น ๆ ในตระกูลภาษาอินโด-ยูโรเปียน ซึ่งนำไปสู่พัฒนาการที่มีร่วมกันของภาษาในกลุ่มนี้
ถึงแม้ว่าจะมีการถกเถียงเกี่ยวกับการประกาศให้รวมกลุ่มภาษาบอลต์และกลุ่มภาษาสลาฟเป็นกลุ่มภาษาเดียวกัน ซึ่งบางส่วนอาจมีสาเหตุมาจากประเด็นโต้แย้งทางการเมือง แต่ปัจจุบันก็ได้มีมติเป็นเอกฉันท์ในกลุ่มผู้เชี่ยวชาญตระกูลภาษาอินโด-ยูโรเปียนให้จัดกลุ่มภาษาบอลต์และกลุ่มภาษาสลาฟเข้าเป็นกลุ่มภาษาเดียวกัน แต่ก็ยังมีการถกเถียงเกี่ยวกับรายละเอียดเกี่ยวกับความสัมพันธ์ด้านธรรมชาติต่าง ๆ ของภาษาที่อยู่ในกลุ่มนี้อยู่
ยุน ซัน-ฮา

ยุน ซัน-ฮา (อักษรโรมัน: Yoon San-ha; ; เกิด 21 มีนาคม ค.ศ. 2000) รู้จักกันในชื่อ ซันฮา (อักษรโรมัน: Sanha) เป็นนักร้อง นักแสดง นายแบบชาวเกาหลีใต้ ภายใต้สังกัดแฟนตาจิโอ เขาเป็นสมาชิกของอัสโตร บอยแบนด์เกาหลีใต้
ชาวเบลารุส

ชาวเบลารุส  เป็นกลุ่มชาติพันธุ์ชาวสลาฟตะวันออกและเป็นกลุ่มชาติพันธุ์พื้นเมืองของประเทศเบลารุส ซึ่งเป็นประเทศที่มีประชากรชาวเบลารุสส่วนใหญ่อาศัยอยู่ มีประชากรที่มีเชื้อชาติเบลารุสประมาณ 10 ล้านคนทั่วโลก ซึ่งรวมทั้งประชากรที่อาศัยในเบลารุสและประชากรที่อาศัยในประเทศเพื่อนบ้านซึ่งเป็นชนกลุ่มน้อย ได้แก่ ยูเครน โปแลนด์ รัสเซีย และลิทัวเนีย
ที่อยู่อาศัย.
ชาวเบลารุสเป็นกลุ่มชาติพันธุ์ชาวสลาฟตะวันออก ซึ่งเป็นประชากรส่วนใหญ่ของเบลารุส ชนกลุ่มน้อยชาวเบลารุสอาศัยอยู่ในประเทศเพื่อนบ้านของเบลารุส ได้แก่ ยูเครน โปแลนด์ รัสเซีย และลิทัวเนีย ในช่วงต้นคริสต์ศตวรรษที่ 20 ชาวเบลารุสได้เริ่มตั้งถิ่นฐานในบริเวณรอบเมืองสโมเลนสค์ในรัสเซีย
ในช่วงต้นคริสต์ศตวรรษที่ 20 มีชาวเบลารุสจำนวนมากอพยพไปยังสหรัฐ บราซิล และแคนาดา ในสมัยสหภาพโซเวียต (ตั้งแต่ ค.ศ. 1917 จนถึง ค.ศ. 1991) ชาวเบลารุสจำนวนมากถูกโยกย้ายไปยังภูมิภาคต่าง ๆ ในสหภาพโซเวียต รวมถึงไซบีเรีย คาซัคสถาน และยูเครน
ตั้งแต่การล่มสลายของสหภาพโซเวียตเมื่อ ค.ศ. 1991 ชาวเบลารุสจำนวนหลายล้านคนได้อพยพไปยังรัฐบอลติก สหรัฐ แคนาดา รัสเซีย และประเทศในสหภาพยุโรป
ภาษา.
ภาษาทางการของเบลารุสมีสองภาษา ได้แก่ ภาษารัสเซียและภาษาเบลารุส โดยภาษารัสเซียเป็นภาษาที่มีการพูดในชีวิตประจำวันมากที่สุดในเบลารุส ซึ่งคิดเป็นร้อยละ 72 ของประชากรทั้งหมด ส่วนภาษาเบลารุสมีการพูดในชีวิตประจำวันเพียงร้อยละ 11.9 เท่านั้น จากการศึกษาในหลายระดับพบว่า ประชากรร้อยละ 29.4 สามารถพูดภาษาเบลารุสได้อย่างคล่องแคล่ว และยังสามารถอ่านและเขียนได้อีกด้วย ร้อยละ 52.5 สามารถพูดและอ่านภาษาเบลารุสได้ ร้อยละ 8.3 สามารถเข้าใจภาษาเบลารุส แต่ไม่สามารถพูดหรืออ่านได้ ในขณะที่ร้อยละ 7 สามารถเข้าใจภาษาเบลารุสบางส่วนที่มีลักษณะคล้ายคลึงกับภาษารัสเซียได้ โดยภาษาเบลารุสเป็นภาษาในกลุ่มภาษาสลาวิกตะวันออก
ฟุตบอลโลก 2022 รอบคัดเลือก โซนยุโรป – กลุ่ม เอ

การแข่งขัน ฟุตบอลโลก 2022 รอบคัดเลือก โซนยุโรป กลุ่ม เอ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์. กลุ่ม เอ ประกอบไปด้วยห้าทีม: อาเซอร์ไบจาน, ลักเซมเบิร์ก, โปรตุเกส, สาธารณรัฐไอร์แลนด์ และ เซอร์เบีย. แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด.
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ).
กาตาร์ ยังคงเป็นพันธมิตรกับห้าทีมในกลุ่ม เอ, ซึ่งทำให้เจ้าภาพฟุตบอลโลก 2022 สามารถเล่นแบบสนามเป็นกลางได้ใน กระชับมิตร ที่จะพบกับประเทศในวันแข่งขันของพวกเขา "ประหยัด". อย่างไรก็ตาม, กระชับมิตรเหล่านี้ไม่นับในตารางคะแนนกลุ่มรอบคัดเลือก. กาตาร์จะลงเล่นแมตช์ "บ้าน" ของพวกเขาในยุโรปเพื่อให้อนุญาตมีระยะเวลาเดินทางที่สั้นสำหรับคู่ต่อสู้ของพวกเขา.
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก. เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses).
ผู้ทำประตู.
มีการทำประตู 59 จากการแข่งขัน 20 เฉลี่ย ต่อนัด
การทำประตู 8 ครั้ง
หมายเหตุ.
<templatestyles src="Reflist/styles.css" />
เสรีนิยมคลาสสิก

เสรีนิยมคลาสสิก  เป็นอุดมการณ์ทางการเมืองและสาขาหนึ่งของเสรีนิยมที่สนับสนุนเสรีภาพของพลเมืองภายใต้หลักนิติธรรมโดยเน้นเสรีภาพทางเศรษฐกิจ โดยเกี่ยวข้องอย่างใกล้ชิดกับเสรีนิยมทางเศรษฐกิจ ซึ่งได้พัฒนาขึ้นในช่วงต้นคริสต์ศตวรรษที่ 19 โดยได้รับแนวคิดจากคริสต์ศตวรรษก่อน เพื่อตอบสนองต่อนคราภิวัตน์และการปฏิวัติอุตสาหกรรมในทวีปยุโรปและทวีปอเมริกาเหนือ
บุคคลเสรีนิยมที่มีชื่อเสียงซึ่งมีแนวคิดสนับสนุนลัทธิเสรีนิยมคลาสสิก ได้แก่ จอห์น ล็อก, ฌ็อง-บาติสต์ เซย์, ทอมัส โรเบิร์ต มาลธัส และเดวิด ริคาร์โด ซึ่งเกี่ยวข้องกับเศรษฐศาสตร์คลาสสิกโดยเฉพาะอย่างยิ่งแนวคิดทางเศรษฐกิจที่อดัม สมิธ ได้นำเสนอในหนังสือ"ความมั่งคั่งของประชาชาติ"เล่มหนึ่ง รวมทั้งความเชื่อในกฎหมายธรรมชาติ, ความก้าวหน้า และประโยชน์นิยม
ในฐานะคำศัพท์ "เสรีนิยมคลาสสิก"ได้รับการนำมาใช้ในการหวนรำลึกเพื่อแยกความแตกต่างของเสรีนิยมในช่วงต้นคริสต์ศตวรรษที่ 19 ออกจากเสรีนิยมสังคม
ดูเพิ่ม.
<templatestyles src="Div col/styles.css"/>
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 8.
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผู้สมัครได้รับการเลือกตั้งในกลุ่มจังหวัดที่ 8.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี อำเภอบ้านนาสาร อำเภอกาญจนดิษฐ์ อำเภอดอนสัก อำเภอเกาะสมุย อำเภอเกาะพะงัน และอำเภอเวียงสระ (ยกเว้นตำบลทุ่งหลวง)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน อำเภอเคียนซา อำเภอคีรีรัฐนิคม อำเภอไชยา อำเภอพนม อำเภอท่าฉาง อำเภอท่าชนะ อำเภอพระแสง อำเภอบ้านนาเดิม อำเภอบ้านตาขุน อำเภอชัยบุรี อำเภอวิภาวดี และอำเภอเวียงสระ (เฉพาะตำบลทุ่งหลวง)
ฟุตบอลโลก 2022 รอบคัดเลือก โซนยุโรป – กลุ่ม บี

การแข่งขัน ฟุตบอลโลก 2022 รอบคัดเลือก โซนยุโรป กลุ่ม บี เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก กลุ่ม บี ประกอบไปด้วยห้าทีม: อาเซอร์ไบจาน, จอร์เจีย, กรีซ, คอซอวอ, สเปน และ สวีเดน แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)
การแข่งขัน.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses)
ผู้ทำประตู.
มีการทำประตู 46 จากการแข่งขัน 20 เฉลี่ย ต่อนัด
การทำประตู 4 ครั้ง
หมายเหตุ.
<templatestyles src="Reflist/styles.css" />
รัฐใหม่ของเยอรมนี

รัฐเมคเลินบวร์ค-ฟอร์พ็อมเมิร์น
รัฐแซกโซนี-อันฮัลท์
รัฐแซกโซนี
รัฐบรันเดินบวร์ค
เบอร์ลิน
รัฐทือริงเงิน
รัฐใหม่ของเยอรมนี (German: "die neuen Länder") เป็นรัฐทั้งห้าที่ก่อตั้งขึ้นมาใหม่ของอดีตเยอรมนีตะวันออกที่ได้รวมเข้ากับสหพันธ์สาธารณรัฐเยอรมนี โดยมีสิบรัฐจากการรวมประเทศเยอรมนี เมื่อวันที่ 3 ตุลาคม ค.ศ. 1990 
รัฐใหม่ซึ่งถูกยุบโดยรัฐบาลเยอรมันตะวันออกในปี ค.ศ. 1952 และสร้างขึ้นมาใหม่ในปี ค.ศ. 1990 คือ รัฐบรันเดินบวร์ค รัฐเมคเลินบวร์ค-ฟอร์พ็อมเมิร์น รัฐแซกโซนี รัฐแซกโซนี-อันฮัลท์ และรัฐทือริงเงิน ส่วนรัฐเบอร์ลินซึ่งเป็นผลมาจากการรวมกันระหว่างเบอร์ลินตะวันออกและเบอร์ลินตะวันตก ซึ่งไม่ถือว่าเป็นหนึ่งในรัฐใหม่ แม้ว่าผู้อยู่อาศัยส่วนใหญ่จะเป็นอดีตชาวเยอรมันตะวันออก
ปัจจุบัน เยอรมนีมี 16 รัฐ ภายหลังจากการรวมประเทศอีกครั้ง
ค็อนราท ไฟรแฮร์ ฟ็อน วังเงินไฮม์

ค็อนราท ไฟรแฮร์ ฟ็อน วังเงินไฮม์ (เกิดวันที่ 20 สิงหาคม ค.ศ. 1909 ณ ฮันโนเฟอร์ – เสียชีวิตวันที่ 28 มกราคม ค.ศ. 1953) เป็นทั้งเจ้าหน้าที่ทหารม้า และนักขี่ม้าของกองทัพบกเยอรมันที่ร่วมแข่งโอลิมปิกฤดูร้อน 1936 ณ เบอร์ลิน โดยได้รับรางวัลเหรียญทองสำหรับทีมขี่ม้าของเยอรมันในขณะที่กระดูกไหปลาร้าหัก
ซึ่งในปี ค.ศ. 1936 เขาและม้าที่ชื่อ"คูร์เฟือสท์"ได้รับรางวัลเหรียญทองจากการเป็นส่วนหนึ่งของเยอรมันในการแข่งอีเวนติงประเภททีม หลังจากจบด้วยอันดับที่ 24 ในการแข่งอีเวนติงประเภทบุคคล
วังเงินไฮม์ได้รับยศร้อยเอก ("ริทไมสเตอร์") กับกรมทหารม้าที่ 8 ("ไรเทอร์-เรฌีเมนท์ 8" ต่อมาเปลี่ยนชื่อเป็น"คาวัลเลเรีย-เรฌีเมนท์ 8") ซึ่งได้รักษาการณ์ที่บแชกในไซลีเชีย ส่วนในเดือนกรกฎาคม ค.ศ. 1944 ขณะดำรงตำแหน่งนายทหารกองทัพบกเยอรมันในแนวรบด้านตะวันออกในช่วงสงครามโลกครั้งที่สอง เขาได้ถูกจับกุมโดยกองทัพแดง หลังจากถูกคุมขังในฐานะเชลยศึกเป็นเวลาหลายปี ระหว่างรอการส่งตัวกลับเยอรมนีจากสหภาพโซเวียต ในปี ค.ศ. 1953 เขาถูกพบว่าถูกแขวนคอในสตาลินกราด ประเทศรัสเซีย ซึ่งเขาอาจจะฆ่าตัวตาย
ทั้งนี้ เขาเป็นบิดาของช่างภาพแฟชั่นระดับอาชีพ ผู้มีนามว่าคริส ฟ็อน วังเงินไฮม์
ฟุตบอลโลก 2022 รอบคัดเลือก โซนยุโรป – กลุ่ม ซี

การแข่งขัน ฟุตบอลโลก 2022 รอบคัดเลือก โซนยุโรป กลุ่ม ซี เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่มนี้ประกอบไปด้วยห้าทีม: บัลแกเรีย, อิตาลี, ลิทัวเนีย, ไอร์แลนด์เหนือ และ สวิตเซอร์แลนด์ แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก. เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses)
ผู้ทำประตู.
มีการทำประตู 44 จากการแข่งขัน 20 เฉลี่ย ต่อนัด
การทำประตู 3 ครั้ง
หมายเหตุ.
<templatestyles src="Reflist/styles.css" />
วัดศรีบูรณาวาส

วัดศรีบูรณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกขาม อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 7 ไร่ 1 งาน 81 ตารางวา มีที่ธรณีสงฆ์ จำนวน 1 แปลง เนื้อที่ 18 ไร่ 4 งาน 36 ตารางวา
วัดศรีบูรณาวาสสร้างเมื่อ พ.ศ. 2525 โดยชาวไทยเชื้อสายมอญ เดิมชื่อว่า วัดกระเจดมอญ ต่อมาพระเทพราชมุนี เจ้าคณะจังหวัดสมุทรสาคร ได้เปลี่ยนชือวัดมาเป็น "วัดศรีบูรณาวาส" หรือชาวบ้านเรียก วัดโคก เมื่อ พ.ศ. 2542 วัดได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 24 เมตร ยาว 40 เมตร ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2510 และโรงเรียนผู้ใหญ่วัด เปิดสอนเมื่อ พ.ศ. 2545
อาคารเสนาสนะ ได้แก่ อุโบสถ กว้าง 10 เมตร ยาว 25 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก ทรงไทย ภายในประดิษฐานพระประธานสร้างด้วยศิลาแลง ขนาดหน้าตักกว้าง 1 เมตร สูง 1.50 เมตร นามว่า "หลวงพ่อดินแดง" ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2468 เป็นอาคารไม้ ทรงไทย หอสวดมนต์ กว้าง 12 เมตร ยาว 35 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก ทรงไทยประยุกต์ กุฏิสงฆ์ จำนวน 6 หลัง เป็นอาคารครึ่งตึกครึ่งไม้ และเจดีย์เก่าทรงรามัญ ปัจจุบันได้บูรณะรูปทรงใหม่คล้ายเจดีย์หงสาวดี นอกจากนี้มี หงส์ทองกาญจนาภิเษก 1 คู่ ประดิษฐานหน้าพระอุโบสถ เหนือหงส์มีฉัตร 9 ชั้น
วัดยังมีการจัดงานประเพณีแบบชาวมอญ เช่น งานตักบาตรเทโว ซึ่งจะจัดช้ากว่าประเพณีไทยหนึ่งวัน
วัดพืชอุดม

วัดพืชอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านสมบูรณ์พัฒนา (พืชอุดม) ตำบลพืชอุดม อำเภอลำลูกกา จังหวัดปทุมธานี
วัดพืชอุดมสร้างขึ้นเมื่อราว พ.ศ. 2417 เดิมมีชื่อว่า วัดราษฎร์ศรัทธาราม โดยนายแสง เอี๋ยววัฒนะ อุทิศที่ดินจำนวน 12 ไร่ 2 งาน 17 ตารางวา เพื่อสร้างวัด และเถ้าแก่เฮง เอี๋ยววัฒนะ, นางแจ่ม เกสรบัว, นายยศและนางเที่ยง ยอดเพ็ชร ร่วมบริจาคเงินอุปถัมภ์ก่อสร้างอุโบสถไม้เนื้อแข็งหลังแรก จนกระทั่งในสมัยที่พระอธิการช่วง ธมฺมโชติ เป็นเจ้าอาวาส ได้เปลี่ยนชื่อมาเป็น "วัดพืชอุดม" เนื่องจากบริเวณวัดและพื้นที่ใกล้เคียงกับวัดมีไม้ผล ไม้ดอก และพืชพรรณธัญญาหารต่าง ๆ ขึ้นอยู่อย่างอุดมสมบูรณ์ ต่อมาวัดได้ซื้อที่ดินเพิ่มเติมอีกจำนวน 7 ไร่ 1 งาน 83 ตารางวา ซึ่งใช้สร้างอุโบสถจัตุรมุขหลังใหม่
จุดเด่นของวัดคือ วิหารขนาดใหญ่ที่แสดงเรื่องราวของสวรรค์นรก 31 ภูมิ โดยชั้นล่างจัดสร้างและตกแต่งเป็นนรก มีหุ่นสัตว์นรกที่เคลื่อนไหวด้วยกลไกที่มีเสียงประกอบเพียงแห่งเดียวของเมืองไทย และชั้นบนแสดงสวรรค์ภูมิและพรหมภูมิด้วยภาพเขียนประกอบแสงสี
ปัจจุบัน พระครูโสภณภัทรเวทย์ เป็นรักษาการเจ้าอาวาส
วัดไทร (จังหวัดสมุทรสงคราม)

วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระดังงา อำเภอบางคนที จังหวัดสมุทรสงคราม
วัดไทรเป็นวัดโบราณ น่าจะเป็นวัดที่ใหญ่มากวัดหนึ่ง กล่าวว่าเป็นวัดร้างมาช้านาน จนกระทั่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 และมีพระจำพรรษานับแต่นั้นมา แต่ไม่มีเจ้าอาวาสรูปใดปฏิสังขรณ์วัดนี้ไว้เป็นชิ้นเป็นอัน จนถึง พ.ศ. 2460 พระอธิการนวลเป็นเจ้าอาวาสได้ทำการปฏิสังขรณ์ครั้งใหญ่ มีพระศักดิ์ ฐิตธมฺโม เป็นหัวแรง หลังจากพระอธิการนวลมรณภาพ เจ้าอาวาสต่อ ๆ มาได้ดำเนินตามท่าน บูรณปฏิสังขรณ์และสร้างขึ้นใหม่ จากหลักฐานปรากฏว่า ประชาชนในถิ่นนี้ให้ความร่วมมือเป็นอย่างดี ร่วมกันบริจาคทรัพย์ และก่อสร้างสิ่งต่าง ๆ ให้แก่วัดมากมาย จนมีเสนาสนะและถาวรวัตถุต่าง ๆ ครบบริบูรณ์มากกว่าวัดใกล้เคียงในอดีต ตั้งแต่อุโบสถ วิหาร หอสวดมนต์ หอฉัน กุฏิสงฆ์ โรงจาร (โรงเขียนหนังสือ) โรงควง (โรงที่มีเครื่องตีหนังสือใบลาน เพื่อทำให้ใบลานเรียบ) สระน้ำ ตลอดจนโรงเรียนสอนปริยัติธรรม และโรงเรียนประถมศึกษา โรงเรียนมัธยมศึกษา 
จากบันทึกเมื่อ พ.ศ. 2525 เสนาสนะได้แก่ อุโบสถเก่าแบบมหาอุดก่อด้วยอิฐโบราณ หลังคามุงกระเบื้องรางหลังโบสถ์มีรูปกากบาท เจาะลึกเข้าไปในกำแพง เจดีย์โบราณ 8 องค์ คู่มากับอุโบสถ ด้านหน้าอุโบสถ 4 องค์ หลังอุโบสถ 4 องค์ หน้าอุโบสถมีพระปรางค์สมัยอยุธยา 1 องค์ เจดีย์องค์ใหญ่ตั้งอยู่ใจกลางวัด เหลือแต่ฐานล่าง ภายในอุโบสถมีพระประธาน 2 องค์ และพระพุทธรูปอื่น ๆ รวมทั้งสิ้น 23 องค์ ปัจจุบันเหลืออยู่เพียงพระแวดล้อม 4 องค์ อาคารเสนาสนะที่กล่าวมาข้างต้น เก่าแก่ผุพังบ้าน โจรผู้ร้ายขุดเจาะทำลายร้างบ้าง และทางวัดได้รื้อถอนไปบ้าง วัดไทรไดรับพระราชทานวิสุงคามสีมา เมื่อ พ.ศ. 2502
วัดทุ่งกระพังโหม

วัดทุ่งกระพังโหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดทุ่งกระพังโหม เดิมชาวบ้านมักเรียกว่า วัดสาขา เหตุการสร้างวัดเนื่องจากชาวบ้านละแวกนั้นต้องไปบำเพ็ญบุญที่วัดดอนเตาอิฐซึ่งมีความยากลำบากและมีระยะไกล ดังนั้นพระอธิการสนิท เจ้าอาวาสวัดดอนเตาอิฐและชาวบ้านทุ่งกระพังโหมจึงได้สร้างที่พักสงฆ์ขึ้นที่หมู่บ้านทุ่งกระพังโหม โดยนางสุ่ม พิมสาร, นางหมา โล่เรียง, นายเกิด ธนานนท์, นางแป๊ว จุ้ยวัน และนายอยู่ อินทร์ปัญญา ร่วมกันบริจาคที่ดินเพื่อสร้างวัด จำนวน 16 ไร่ จนเมื่อ พ.ศ. 2518 นายมี พิมสาร ได้ขออนุญาตสร้างวัด กระทรวงศึกษาธิการประกาศตั้งวัดที่ถูกต้องตามกฎหมายมีนามว่า "วัดทุ่งกระพังโหม" เมื่อวันที่ 30 มิถุนายน พ.ศ. 2519 โดยมีพระใบฎีกาตอง อภินันโท ดำรงตำแหน่งเจ้าอาวาสเป็นรูปแรก หลังจากนั้นก็มีเจ้าอาวาสปกครองมาตลอด ปัจจุบัน มีพระครูวิธานธรรมนาถ วิทยฐานะ นักธรรมเอก ดำรงตำแหน่งเจ้าอาวาสวัดทุ่งกระพังโหม
อุโบสถวัดทุ่งกระพังโหม ได้วางศิลาฤกษ์ก่อสร้างเมื่อวันที่ 27 กุมภาพันธ์ พ.ศ. 2545 ได้ขอพระราชทานวิสุงคามสีมาเมื่อวันที่ 7 ธันวาคม พ.ศ. 2549 เขตวิสงุคามสีมากว้าง 40 เมตร ยาว 80 เมตร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จมาทรงตัดหวายลูกนิมิตอุโบสถเมื่อวันที่ 9 มิถุนายน พ.ศ. 2557 วัดมีหลวงพ่อมงคลจักรพรรดิ องค์ใหญ่ ขนาดหน้าตักกว้าง 20 เมตร 9 เซนติเมตร
อามาบิเอะ

อามาบิเอะ  เป็นนางเงือกหรือนายเงือกในตำนานญี่ปุ่นที่มีปากคล้ายจะงอยปากนก และมีสามขา หรือหางครีบปลา ซึ่งโพล่จากทะเล ให้คำพยากรณ์ทั้งการเก็บเกี่ยวที่อุดมสมบูรณ์หรือโรคระบาดทั่ว และสอนผู้คนให้คัดลอกภาพของมันเพื่อป้องกันจากโรคภัย
ตำนาน.
รายงานจากตำนาน "อามาบิเอะ" ปรากฎตัวที่จังหวัดฮิโงะ (จังหวัดคูมาโมโตะ) ประมาณช่วงกลางเดือนที่ 4 ปีโคกะที่ 3 (กลางเดือนพฤษภาคม ค.ศ. 1846) ในสมัยเอโดะ มีวัตถุเรืองแสงในทะเลเป็นประจำเกือบทุกคืน เจ้าหน้าที่เมืองได้ไปที่ชายฝั่งเพื่อสอบสวนและพบเห็น "อามาบิเอะ" จากภาพร่างของเจ้าหน้าที่ มันมีผมยาว ปากคล้ายจะงอยปากนก มีเกล็ดปกคลุมตั้งแต่คอลงมา และมีสามขา เจ้าหน้าที่กล่าวต่อว่า มันบอกว่าตนคือ "อามาบิเอะ" และบอกเขาว่ามันอาศัยอยู่ในทะเลเปิด โดยมาเพื่อบอกคำพยากรณ์ว่า: "จะมีการเก็บเกี่ยวที่ดีใน 6 ปีจากปีปัจจุบัน; ถ้ามีการแพร่ระบาดของโรค จงวาดรูปฉันและแสดงภาพของฉันให้ใครก็ตามที่ป่วย" หลังจากนั้นก็กลับลงไปในทะเล เรื่องราวนี้ได้รับการตีพิมพ์ลงใน "คาวาราบัง" (บล็อกพิมพ์กระดานข่าว) และนี่คือเรื่องราวที่เผยแพร่ในประเทศญี่ปุ่น
โควิด-19.
ในระหว่างการระบาดทั่วของโควิด-19 อามาบิเอะกลายเป็นหัวข้อยอดนิยมในทวิตเตอร์ประเทศญี่ปุ่น ศิลปินมังงะ (เช่น ชิกะ อูมิโนะ, มาริ โอกาซากิ และโทชินาโอะ อาโอกิ) เผยแพร่ภาพอามาบิเอะแบบการ์ตูนลงในสื่อสังคม กล่าวกันว่า บัญชีทวิตเตอร์ของโอโรจิ โดะ ร้านศิลปะด้านม้วนภาพของ "โยไก" เป็นบัญชีแรกที่ทวีต "มาตรการรับมือโคโรนาไวรัสใหม่" ในปลายกุมภาพันธ์ ค.ศ. 2020 บัญชีบอตของทวิตเตอร์ (amabie14) ได้รวบรวมภาพอามาบิเอะตั้งแต่เดือนมีนาคม ค.ศ. 2020 เป็นต้นมา
วัดศรีเรืองบุญ

วัดศรีเรืองบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านตลาดศรีประวัติ ตำบลปลายบาง อำเภอบางกรวย จังหวัดนนทบุรี มีที่ดินตั้งวัดเนื้อที่ 17 ไร่ 2 งาน 43 ตารางวา มีที่ธรณีสงฆ์จำนวน 1 แปลง เนื้อที่ 1 ไร่ 13 ตารางวา
วัดศรีเรืองบุญสร้างขึ้นเมื่อ พ.ศ. 2400 โดยนายศรีและนางเรืองเป็นผู้ถวายที่ดินและดำเนินการสร้างวัด เดิมมีชื่อว่า วัดท้ายยาง ต่อมาเปลี่ยนชื่อมาเป็น "วัดศรีเรืองบุญ" เมื่อวันที่ 7 มกราคม พ.ศ. 2474 ตามชื่อผู้สร้าง วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมากว้าง 20 เมตร ยาว 40 เมตร วัดได้เปิดสอนพระปริยัติธรรมมาตั้งแต่ พ.ศ. 2475
อาคารเสนาสนะได้แก่ อุโบสถ สร้างเมื่อ พ.ศ. 2505 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2501 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2490 หอสวดมนต์ เป็นอาคารไม้คอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร สร้างเมื่อ พ.ศ. 2498 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2536 เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก
ฮัรเราะตุชชาม

ฮัรเราะตุชชาม  หรือที่รู้จักกันอีกชื่อว่า ทะเลทรายดำ เป็นภูมิภาคของทะเลทรายหินบะซอลต์ทางภาคใต้ของซีเรียและภาคเหนือของคาบสมุทรอาหรับ กินพื้นที่ประมาณ 40,000 ตารางกิโลเมตร (15,000 ตารางไมล์) พืชพรรณธรรมชาติได้แก่ทุ่งไม้พุ่มอาเคเชียที่มีหมู่สนจูนิเปอร์ปะปนในพื้นที่สูง
มนุษย์เข้าครอบครอง "ฮัรเราะตุชชาม" อย่างน้อยตั้งแต่สมัยยุคหินกลางตอนปลาย (Late Epipalaeolithic; ประมาณ 12,500–9500 ปีก่อน ค.ศ.) หนึ่งในแหล่งสมัยเริ่มแรกสุดเท่าที่ทราบคือชูบัยเกาะฮ์ 1 (ครอบครองเมื่อประมาณ 12,600–10,000 ปีก่อน ค.ศ.) ที่นี่นักโบราณคดีพบเศษขนมปังที่เก่าแก่ที่สุดเท่าที่ทราบ
วัดไทร (จังหวัดนนทบุรี)

วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านวัดไทร ตำบลบางสีทอง อำเภอบางกรวย จังหวัดนนทบุรี มีที่ดินตั้งวัดเนื้อที่ 6 ไร่ 3 งาน 56 ตารางวา และมีที่ธรณีสงฆ์จำนวน 4 แปลง เนื้อที่ 10 ไร่ 1 งาน 24 ตารางวา
ข้อมูลจากสำนักงานพระพุทธศาสนาแห่งชาติระบุว่าวัดไทรสร้างขึ้นเมื่อ พ.ศ. 2224 ในสมัยกรุงศรีอยุธยา ไม่ปรากฏหลักฐานว่าใครเป็นผู้สร้าง วัดได้รับพระราชทานวิสุงคามสีมาเมื่อประมาณ พ.ศ. 2415 เขตวิสุงคามสีมากว้าง 12 เมตร ยาว 20 เมตร และได้รับพระราชทานวิสุงคามสีมาครั้งหลังเมื่อวันที่ 16 เมษายน พ.ศ. 2547
อาคารเสนาสนะได้แก่ อุโบสถ สร้างเมื่อ พ.ศ. 2523 เป็นอาคารคอนกรีตเสริมเหล็ก ภายในประดิษฐานพระประธานเป็นพระพุทธรูปปางมารวิชัย สร้างเมื่อ พ.ศ. 2543 ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็กทรงไทย หอสวดมนต์ สร้างเมื่อ พ.ศ. 2546 เป็นอาคารคอนกรีตเสริมเหล็ก วิหาร สร้างเมื่อ พ.ศ. 2549 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2523 เป็นอาคารคอนกรีตเสริมเหล็ก อาคารบำเพ็ญกุศล และกุฏิ
สาวใสหัวใจบ้านทุ่ง

สาวใสหัวใจบ้านทุ่ง (; โรมาจิ: "Non Non Biyori") เป็นซีรีส์มังงะญี่ปุ่น เขียนเรื่องและวาดภาพโดยอัตโตะ ตีพิมพ์ในนิตยสารคอมิกอะไลฟ์รายเดือนของสำนักพิมพ์ Media Factory ตั้งแต่เดือนกันยายน พ.ศ. 2552 ถึงเดือนกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์ 12 ตอนโดยสตูดิโอ Silver Link ออกอากาศที่ประเทศญี่ปุ่นระหว่างเดือนตุลาคมถึงธันวาคม พ.ศ. 2556 ฤดูกาลที่สองออกอากาศระหว่างเดือนกรกฎาคมถึงกันยายน พ.ศ. 2558 ภาพยนตร์อนิเมะเข้าฉายในเดือนสิงหาคม พ.ศ. 2561 และฤดูกาลที่สามออกอากาศตั้งแต่เดือนมกราคมถึงมีนาคม พ.ศ. 2564
เอเดนส์ซีโร่

เอเดนส์ซีโร่ (EDENS ZERO) เป็นซีรีส์มังงะญี่ปุ่น เขียนเรื่องและวาดภาพโดยฮิโระ มาชิมะ ตีพิมพ์ในนิตยสาร"โชเน็งแมกกาซีนรายสัปดาห์"ของสำนักพิมพ์โคดันชะตั้งแต่เดือนมิถุนายน พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 25 ในเดือนกุมภาพันธ์ พ.ศ. 2566 เรื่องราวเกี่ยวเด็กนามชื่อชิกิ แกรนเบล ผู้เริ่มต้นการเดินทางบนยานอวกาศเอเดนส์ซีโร่ไปยังดาวเคราะห์ต่าง ๆ เพื่อตามหาเทพธิดาแห่งจักรวาลที่เรียกว่า "มาเธอร์" ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ มีออกอากาศตั้งแต่เดือนเมษายนถึงตุลาคม พ.ศ. 2564 ฤดูกาลที่ 2 ออกอากาศตั้งแต่เดือนเมษายน พ.ศ. 2566 ได้รับการดัดแปลงเป็นวิดีโอเกมโดยบริษัทโคนามิ